המוסד לביטוח לאומי        
אגף לפיתוח שירותים
תחום מפעלים מיוחדים 
שד' ויצמן 13, ירושלים 91909

פנייה לקרן למפעלים מיוחדים

כללי

המוסד לביטוח לאומי משתתף במימון פיתוח תוכניות רווחה חדשניות ניסיוניות מכוח סעיף 36 לחוק הביטוח הלאומי (נוסח משולב).

השתתפות זו של המוסד במימון מוגבלת (לשלב הניסיוני של הרצת התוכנית) להקמת השירות ולביסוסו. המוסד אף בעל האחריות לביצוע הליווי המחקרי לתוכנית בשלב הניסיוני ולמימון ליווי זה.

קריטריונים

הקריטריונים למתן הסיוע נוגעים למעמדו של הגוף המציע ולתוכנית עצמה.

הקריטריונים הנוגעים לגוף הפונה:

1.	גוף בעל מעמד משפטי מוגדר, אשר ברשותו מסמכים המאשרים את מעמדו המשפטי.

2.	גוף אשר יבטיח את השתתפותו במימון תוכנית המוצעת ויתחייב להמשך הפעלת התוכנית לאורך זמן, לאחר תום תקופת הניסוי.

הקריטריונים העיקריים הנוגעים לתוכנית:

1.	אוכלוסיית היעד של הפרוייקט כלולה באוכלוסיית המבוטחים במוסד לביטוח לאומי, כגון: קשישים, נשים, ילדים, אלמנות, נכים, מובטלים וכו'.

2.	הפרוייקט מפתח שירות ניסיוני, אשר אינו קיים בקהילה.

3.	או, השירות קיים בקהילה, אולם הוא זקוק לפיתוח או לביסוס או להסבה ולהתאמה לאוכלוסייה חדשה או לאוכלוסייה נוספת.

4.	השירות ניתן להערכה שיטתית בשיטות מחקר מדעיות.

5.	התוכנית כוללת היבטים של מתן שירות ישיר וממשי.
במסגרת הפניות העומדות בקריטריונים הללו תינתן עדיפות ל:

1.	תוכניות עבור אוכלוסיית מצוקה, שהשירותים במקום מגוריה הם מעטים וקיימים במקום תנאים לביצוע הפרויקט.

2.	שירות המשלים את השירותים שכבר ניתנים על ידי המוסד לביטוח לאומי.

3.	תוכנית המנסה לפתח שירותים משולבים, לעומת תוכנית הקשורה בתחום יחיד בלבד.

4.	תחומים ועדיפויות אשר יקבעו מפעם לפעם על-ידי הקרן, ויפורסמו ברבים. 

נוהלי פנייה

ארגון המעוניין להגיש בקשה יפנה למחלקה למפעלים מיוחדים, המוסד לביטוח לאומי, שדרות וייצמן 13, ירושלים 91909.

כל פנייה תיבחן בהתאם לקריטריונים ולסדרי העדיפויות שנמנו לעיל.

הצעות מתאימות תועברנה לאישור הפורום המתאים, כמפורט בהמשך. במקרה הצורך יסייעו עובדי הקרן למציעי ההצעות בהנחיה ובייעוץ באשר לעיצוב הבקשה המפורטת לקרן.

תהליך האישור

לאחר בדיקת ההצעה בקרן למפעלים מיוחדים תובא הבקשה לדיון בוועדת המפעלים המיוחדים – ועדה פנימית של המוסד לביטוח לאומי. בקשה המאושרת על ידי הוועדה תועבר לדיון ועדה ציבורית הפועלת ליד ענף הביטוח הלאומי, כאשר הוועדה הציבורית ממליצה לאשר את הפרוייקט, עוברת הבקשה לאישור של שר הרווחה. רק אישור השר מהווה אסמכתא להמשך ההתקשרות עם המוסד באמצעות הסכם משפטי.
חתימה על ההסכם

לאחר אישורו של השר ייחתם הסכם בין המוסד לביטוח לאומי לבין הארגון היוזם והאחראי לביצוע הפרויקט. בו זמנית ייחתם הסכם בין המוסד לביטוח לאומי לבין הגוף שיבצע את מחקר ההערכה.
משך הטיפול בתוכנית, על כל שלביה, עשוי להימשך כשנה.

תזכורת חשובה

לשם קידום הטיפול בבקשה, חשוב שהפנייה לקרן תהיה מלאה ומפורטת ככל האפשר (בצירוף המסמכים המפורטים בהמשך).

לפרטים נוספים, ניתן להיכנס לאתר המוסד www.btl.gov.il, "קרנות וקהילה".

  

	המוסד לביטוח לאומי        
אגף לפיתוח שירותים
תחום מפעלים מיוחדים
שד' ויצמן 13, ירושלים 91909	
        
טופס פנייה למפעלים מיוחדים

            

תאריך: _____________

שם הארגון המגיש: ___________________________________________________________
*סוגי הפעילויות שבהן הוא עוסק:     ________________________________________________
______________________________________________________________________________________________________________________________________________________________________________________________________________________________
מעמדו המשפטי: ______________________________________________________________
שנת הקמת הארגון: ___________________________________________________________
כתובת:	____________________________________________מיקוד: __________________
מספרי טלפון ____________________________________ מספר פקס': __________________
האחראי על המפעל המיוחד: __________________________________________________
השכלתו: ____________ מעמדו בגוף: ____________________________________________
תפקידו בתוכנית המוצעת: ______________________________________________________
שם התוכנית: _______________________________________________________________
מקום התוכנית (פירוט האתרים והישובים):  

 _________________________________________________________

 _______________________________________________________________

**מטרות ותיאור התוכנית – בקיצור:
__________________________________________________________________________
__________________________________________________________________________
__________________________________________________________________________
__________________________________________________________________________
משך התקופה הניסיונית (בחודשים): ________________________________________________
סך כל תקציב התוכנית: _________________________________________________________
התקציב המבוקש מהמוסד לביטוח לאומי: ___________________________________________
משרדים, רשויות, עמותות וקרנות וגם קרנות אחרות במוסד לביטוח לאומי אליהם פנו בבקשה לסייע לתוכנית: _________________________________________________________________

**   עד ארבע שורות בלבד.
פרקי ההצעה (עד 15 עמודים)

נא לפרט בהצעה את הסעיפים הבאים (הבהרות לגבי כל סעיף וסעיף מופיעות בהמשך):

-	תיאור הקהילה וזיהוי הצרכים – ראציונל לתוכנית.

-	אוכלוסיית היעד.

-	מטרות, יעדים ומדדי הצלחה.

-	פירוט שלבי התוכנית כולל שיטות העבודה, סוגי ההתערבויות ולוח הזמנים.

-	פירוט כוח האדם ותפקידם בתוכנית.

-	גורמים שותפים.

-	תיאור האספקטים הניסיוניים והחדשניים של התוכנית.

-	מסגרת להמשכיות ולפיתוח התוכנית לאחר תום התקופה הניסיונית.

-	התקציב ומקורות המימון לתוכנית המוצעת.

הנחיות לראשי פרקים

1. תיאור הקהילה ופירוט הצרכים

יש להגדיר את הבעיות ואת הצרכים המאפיינים את האוכלוסייה הרלוונטית לתוכנית (ברמה הארצית או המקומית). רצוי להציג נתונים סטטיסטיים וכל מידע רלוונטי אחר, מהארץ ומהעולם.

יש לציין אילו שירותים קיימים בקהילה היכולים לענות על הצרכים שפורטו קודם ואילו שירותים חסרים בה לצורך זה.

2. אוכלוסיית היעד – מאפיינים ושיטות גיוס

יש לפרט מה הם מאפייני אוכלוסיית היעד של התוכנית ולהגדיר קריטריונים לקבלה או לגיוס המשתתפים לתוכנית.

יש לציין את מספר המשתתפים המיועד לתוכנית.

3. מטרות, יעדים ומדדי הצלחה

יש לציין את מטרות התוכנית ומה הם השינויים המצופים בעקבות הפעלתה.

יש לפרט במידת האפשר את השינויים האופרטיביים (התנהגויות, עמדות וכו') אצל אוכלוסיית המשתתפים, העובדים, המערכת הקהילתית וכו'.
יש לציין מה הם מדדי ההצלחה של התוכנית ביחס לכל מטרה.

4. שלבי התוכנית ושיטות העבודה

יש לפרט את שלבי התוכנית, סוגי ההתערבויות ואת לוח הזמנים המתוכנן לכל שלב (כגון: שלב גיוס העובדים, שלב הכשרת כוח אדם, שלב ההצטיידות, שלב ההפעלה וכו'). כל שלב יצויין במספר חודשים.

5. פירוט כוח האדם ותפקידם בתוכנית

יש למלא לגבי כל עובד המשתתף בהפעלת התוכנית את הנתונים הבאים:

תפקיד, מקצוע, היקף משרה, משך העסקה, דרגה, מה תחומי האחריות והסמכויות של כל בעל תפקיד בכל אחד משלבי הפרוייקט.

יש לציין לגבי כל עובד האם הוא כבר מועסק על ידי הארגון ובאיזה היקף.

6. גורמים שותפים

באם גורמים נוספים שותפים לפרוייקט, יש לפרט מי מהם וכיצד הם משתתפים בו מבחינה מקצועית ומבחינת מימון התוכנית.

7.אספקטים חדשניים וניסיוניים

יש לציין מה הם האספקטים החדשניים של התוכנית מבחינת סוג האוכלוסייה, שיטות העבודה וכו'; האם ידוע על קיום שירות דומה במקום אחר; מה נעשה על מנת לוודא שמדובר בשירות חדשני.

8. מסגרת להמשכיות
יש לפרט מי הגורם שיפעיל את התוכנית לאחר תום התקופה הניסיונית ויממן אותה; והאם יש כוונה להרחיב את התוכנית ולהפעילה במקומות אחרים.
מפעלים מיוחדים – דוגמא

תקציב התוכנית לתקופה ( 17   בחודשים)

שם התוכנית: "דוגמא לכתיבת תקציב"   שם הארגון: המחלקה למפעלים מיוחדים  
תאריך ההגשה: 25.2.1997

א.	כח אדם

תפקיד	מס' עובדים	בסיס העסקה (אחוזי משרה, שעה, משימה)	מס' יחידות (מס' חודשים, מס' שעות)	עלות ליחידה (כולל נלוות)	סה"כ עלות לתקופה	
מרכז פרויקט	1	60% משרה	17 חודשים	5,000 ₪ 	85,000 ₪	
מנחה קבוצות הורים	2	שעה	60 שעות	50 ₪ 	3,000 ₪ 	
מתנדבים	2	משימה	24 חודש (2X12)	200 ₪ 	4,800 ₪ 	
מדריכים	10	 33% משרה	100 חודשים (10X10)	1,000 ₪ 	100,000 ₪ 	
				סה"כ		

הגורמים המממנים	
הגורם	האחוז	הגורם	האחוז	
ב"ל	100%			
ב"ל	100%			
ש"ל	80%	המפעיל	20%	
ב"ל	60%	המפעיל	40%	

ב.	הוצאות הפעלה שוטפות

סוג ההוצאה	יחידת תקצוב
(חודשי, יומי, חד פעמי, אחר)	מס' יחידות בתקופה	מחיר ליחידה	סך הכל תקציב	
נקיון ואחזקה	חודשי	10	750 ₪ 	7,500 ₪	
שכר דירה	חודשי	17	1,000 ₪ 	17,000 ₪ 	
משרדיות	חודשי	10	1,250 ₪	12,500 ₪	
טלפון, פקס, דואר	חודשי	17	1,000 ₪	17,000 ₪	
הדרכה	שעה	100 (10ש'X10חוד)	150 ₪	15,000 ₪	
					
			סה"כ		

גורמים מממנים	
גורם	אחוז	גורם	אחוז	
ב"ל	100%			
המפעיל	100%			
המפעיל	100%			
תרומה	100%			
המפעיל	100%			

ג.	הוצאות חד פעמיות

סוג ההוצאה	מספר יחידות	מחיר ליחידה	סה"כ תקציב	
פרסום בעיתון	4	500 ₪	2,000 ₪	
מחשבים	2	6,000 ₪	12,000 ₪	
טיול/נופשון	3	1,000 ₪ 	3,000 ₪	
		סה"כ		

גורמים מממנים	
גורם	אחוז	גורם	אחוז	
המפעיל	100%			
ב"ל	100%			
ב"ל	100%			

ריכוז הוצאות והכנסות לשנה/תקופה
סה"כ הכנסות בש"ח  

סה"כ הוצאות בש"ח 

א. כח אדם: 	259,800  	
ב. שוטפות:	110,360
ג. חד פעמי:	62,000
סך הכל:	432,160

שם הגורם					סכום 
הגוף המגיש (כולל גביה ממשתתפים)			50,000  ₪   
שותפים:	העירייה	  			60,000 ₪
		משרד החינוך			26,000 ₪
		שירות לאומי			14,000 ₪
		
הסכום המבוקש מביטוח לאומי			282,160 ₪

סה"כ הכנסות					432,160 ₪ 

----------------------------------------------------------------------------------------------------------

מנהל התוכנית:

שם: ___________________	חתימה______________
תפקיד: ________________     תאריך: _____________

חשב/גזבר/מנהל חשבונות/רואה חשבון

שם: ___________________	חתימה______________
תפקיד: ________________     תאריך: _____________

מסמכים נלווים להצעת התוכנית

מסמכי יסוד

א.	מסמכי ההתאגדות (תעודת רישום ההתאגדות מרשם העמותות/רשם החברות/רשם השותפויות).

ב.	אישור עו"ד שההתאחדות מתנהלת במסגרת מסמכי היסוד שלה.

ג.	דו"ח כספי אחרון מאושר ע"י רו"ח של ההתאגדות.

ד.	אישור רו"ח של ההתאגדות על ניהול ספרים וחשבונות כחוק.

ה.	אישור דירקטוריון ההתאגדות לקיום התוכנית והגשת בקשת המענק לקרן.

ו.	אישור עו"ד  או רו"ח בנוגע למורשי חתימה וצירופם של ההתאגדות.

ז.	פטור מניכוי מס במקור (אם קיים)ץ

ח.	אישור מלכ"ר (אם קיים).

ט.	דו"ח פעילות של ההתאגדות של השנה האחרונה לפני הגשת הבקשה.

י.	כל מסמך אחר שלדעת ההתאגדות רלוונטי להגשת הבקשה ואישורה.

התחייבות להמשך הפעלת השירות

נא לצרף לבקשה התחייבות של הגורם או הגורמים השותפים, אשר יבטיחו את המשך הפעלת התוכנית המוצעת לאחר תום התקופה הניסיונית, תוך ציון המקורות הכספיים למימון המשך הפעילות

אישור מורשי חתימה

נא לצרף אישור מורשי חתימה לפי הדוגמה המצורפת.

טיפים נוספים למילוי הטופס

א.	הצורך בפרויקט:
הצגת בעיה או צורך שהארגון איתר ומעוניין להתייחס אליו (עד שתי פסקאות) והצגת פתרון - תאור קצר של מה יקרה. להציג עובדות והוכחות שתומכות בצורך בפרוייקט ולהסביר שארגונך מבין את הבעיות ולכן בעל יכולות להתמודד עמם. ודאו שהנתונים מהימנים, הימנעו מלהציג נתונים כלליים, אשר לא מסייעים לפתח טענה והוכחה לצורך בפרוייקט. תארו אילו שירותים קיימים ומטפלים באוכלוסייה בקהילה, היכולים לענות על צרכים שפורטו קודם ואילו שירותים חסרים בה . הימנעו מחשיבה מעגלית, אל תציגו חוסר פתרון כבעיה מרכזית. הגדרת הבעיה אמורה לתפוס את תשומת לבו של הקורא. לדוגמא: 

ב.	אוכלוסיית היעד: 
ברגע שהגדרתם פרויקט כמודל הוא אמור להיות מיועד לאוכלוסייה מסוימת. עליכם לפרט מאפיינים של אוכלוסיית היעד ולהגדיר קריטריונים לקבלה. לציין כמה ישתתפו /ייהנו מהתכנית ולאורך איזו תקופה (עד שתי פסקאות).

ג.	תאור הפרויקט: 

תאור הפרויקט כולל את המרכיבים הבאים:  שיטות עבודה ושלבים,יעדים, כוח אדם ותקציב. 

-	יעדים ומדדי הצלחה: 	
הציגו יעדים באופן ברור, היו מציאותיים בקביעתם אל תבטיחו את מה שלא תוכלו לקיים. בחרו יעדים שניתנים להשגה בזמן מוגדר וניתנים למדידה. התמקדו בשינויים האופרטיביים -התנהגויות ,עמדות , שינויים צפויים בעקבות ההפעלה . זכרו, יעדים מוגדרים היטב חיוניים להצלחת ההצעה. על ידי הצבת יעדים אתם מסבירים מה יושג ע"י הפרויקט. במידת האפשר נא לכמת מדדי הצלחה במונחים מדידים וריאלים.

- איך יבוצעו פעולות הפרויקט :
זהו תאור מפורט של מה יקרה מתחילת הפרויקט עד לסיומו ושיטותיכם אמורות להיות תואמות את היעדים. פרטו את שלבי ההתערבויות - שלב גיוס העובדים, שלב הכשרת כוח אדם, שלב ההצטיידות, שלב ההפעלה. 

- מתי יבוצעו פעולות הפרויקט :
החלק הזה מציג את סדר/רצף הפעילויות ולוח זמנים. כל שלב יצוין במספר חודשים. 
שיטות עבודה:
פה תצטרכו להגן על שיטות עבודה שבחרתם במיוחד אם הם חדשניות ופחות מקובלות. מדוע שיטת עבודה שנבחרה תביא לשינויים מצופים? ניתן לענות על זה במספר דרכים, כולל בהסתמך על הצהרות של מומחים ודוגמאות מפרויקטים אחרים שפועלים. 
פירוט כוח האדם ותפקידיו בפרויקט:
כאן אתם מתבקשים להסביר צורך בכ"א, מספר אנשי מקצוע, סוגי המיומנויות הנדרשות ומטלות מוגדרות. בנוגע לכ"א בשכר יש לציין לגבי כל עובד המשתתף בהפעלת הפרוייקט: היקף המשרה, מקצוע, משך העסקה, תחומי האחריות או הסמכויות . רשמו את הניסיון הנדרש ורמת ההתמחות הנדרש. אנא כללו בכ"א- מתנדבים, יועצים וכ"א בשכר. אם מדובר במתנדבים אל תשכחו לתאר את מטלותיהם. אם איתרת כ"א בארגונך אשר ישובץ לפרוייקט הסבר באיזה היקף יועסק והאם ישוחרר ממטלות האחרות. 

ד. 	תקציב 
עיינו בדוגמה לכתיבת התקציב והרכיבו את תקציב הפרוייקט בהתאם לדוגמה.

קבלו תמחור מבעל מקצוע בארגונכם הממונה על ניהול ספרים. לא תוכלו לציין את הוצאות הפרוייקט עד שלא תסיימו לכתוב את פרטי התוכנית כולל לוח זמנים. לכן תוכלו להרכיב תקציב רק לאחר שתאור הפרויקט נכתב. לאחר מכן עברו על תוכן ההצעה והרכיבו רשימה של כ"א ושל פריטים אחרים הקשורים לפרוייקט. ודאו שבין ההוצאות נמנות הוצאות חדשות והוצאות שוטפות ששוריינו לטובת הפרוייקט.. יהיה עליכם להעריך את היחס של ההוצאות השוטפות שתחייבו עבור פרוייקט זה וכל ההוצאות החדשות, לדוגמא כמו שכר עבור כ"א שעדיין לא מועסק. הרכיבו רשימה של סעיפי תקציב ואופן חישוב על מנת להגיע לסכומים עבור כל פריט והסה"כ. השאירו לעצמכם תזכורת איך הגעתם לסכומים הנקובים בהצעה. ההוצאות מחולקות לפי קבוצות ומשקפות תחומי הוצאה. לדוגמא, בחלק של כ"א אתם תרצו לכלול הטבות סוציאליות, יועצים. אם יש צורך בהוספת הסבר לסכומים תציינו זאת בכוכבית ואת ההסבר בסוף הדף. תנו הסבר לסכום הנחוץ לפרוייקט ואיך הפרוייקט ימומן בעתיד. 

ה.	 אספקטים חדשניים:
 ציינו מה הם האספקטים החדשניים של הפרוייקט , האם ידוע על שירות דומה במקום אחר, במה שונה ובמה טוב יותר הפרוייקט/השיטות שלכם מאחרים, האם הפרוייקט מקורי, האם הספרות המקצועית מעלה את הסוגיה ואם היא תיחקר-האם ישתפר מאגר הידע. האם אתם יכולים להציג בתוכניותיכם אופן שונה/יותר טוב/יותר אפקטיבי מאשר פרוייקטים הקודמים. מה חדשנית שיטת העבודה שנבחרה (בשינויים המצופים). 

ו.	 מידע ארגוני:
 ארגון ומומחיותו - תאור קצר של שם הארגון, מטרותיו ופעילויותיו, עם דגש על יכולת להוציא את הפרוייקט לפועל. בנוסף ציינו האם בכוונתכם להרחיב את הפעלתו ומימונו במקומות אחרים לאחר תום הניסוי(פסקה אחת). בפרוייקטים גדולים שבהם מעורבים מספר ארגונים ציינו בבירור את האחריות של כל ארגון ועבור מה. אם אדם נבחר לתפקיד מנהל, סכמו את ההמלצות בצרוף פרטים אישיים. מנהל פרוייקט נמרץ ומצטיין יכול להשפיע על ההחלטה בנוגע להצעה. 
 	
ז.	מסקנה:
הרכיבו את כל הטיעונים והציגו אותם באופן הגיוני שישכנע את הקורא בחשיבות הדברים. החלק של הצורך חייב להיות ברור, קצר מאוד ומשכנע. חייב להיות איזון בין המידע שמוצג וההיקף של התכנית. תמנעו מתיאורים מיותרים ומפניה מוגזמת לרגש. 

ח.	      בדיקת היתכנות:
לאחר שסיימתם לכתוב את טיוטת ההצעה תוכלו לבדוק את עצמכם האם נותרו סוגיות לא פתורות או דורשות הרחבה/התייחסות. הרכבנו עבורכם שאלון לבדיקה עצמית. האם ברור מהמסמך: 
מיהי אוכלוסיית היעד, איך תגייסו/תמיינו אותה, משך הזמן והתדירות שאוכלוסיית הפרוייקט תהיה מעורבת בפרוייקט? מהו מספר משתתפים, האם יצטרכו לשלם? למה בחרתם בסוג זה של פרוייקט? מי ייהנה מהתוכנית המוצעת? מה אתם רוצים להשיג? איך תשיגו את המטרות? האם הסברתם איך התוכנית תשפר/תקדם באופן ישיר או עקיף את האוכלוסייה? איך תעריכו את ההתקדמות לקראת המטרות המוגדרות? 
האם מדובר בהתערבות בפרוייקט ,האם הוא תואר באופן בהיר/ברור? במה שונה או במה יותר טוב הפרוייקט שלכם מאחרים? האם הפרוייקט מקורי? האם הספרות המקצועית מעלה את הסוגיה ואם תיחקר - ישתפר מאגר הידע? איך תשתמשו במידע זה לשפר ולקדם את תהליכי העבודה? 
בנוגע לארגון עצמו: האם לכם ולגורמים האחרים המשתתפים בפרוייקט יש מיומנויות וידע מחייבים? אילו ארגונים ייהנו מהשרות שאתם מציעים? האם ציינתם אילו ארגונים ישתפו פעולה, במה. האם כוח האדם המוצע נגיש בתוך המחלקה/אגף/מינהל? האם הפניה עברה בדיקה ואושרה ע"י מנהל השרות/הארגון? פרוייקט שמתכנן לקיים פעילות בתאום עם גורם כלשהו: האם התקבלה הסכמה בכתב, האם נבדקו ונפתרו בעיות משפטיות. האם קיים ניגוד אינטרסים מסוג כלשהו? האם לארגון יש הגבלה בנוגע לאוכלוסיות שהוא משרת? מהו משך הטיפול שמקבלים בארגון (חד פעמי, מתמשך), אילו קשיים אתם מצפים ואיך תפתרו אותם? 
בנוגע לעלויות: האם התקציב מציאותי ועקבי עם לוח הזמנים? האם הפריטים נחוצים? האם המשתתפים יצטרכו לשלם? אם כן, האם זה הוכנס כהכנסה? איך תכסו את ההוצאה אם המשתתפים יעזבו את הפרוייקט? האם המשכורות וההטבות תואמות למאמץ המצופה? האם נכללו כל העלויות של ההכשרה? האם נלקחו בחשבון העלאות משנה לשנה? האם נכללו כל העלויות של ההכשרה? האם נכללו הוצאות הסעות ואירועים?האם נלקחו אומדנים מדויקים עבור הטבות, עלויות עקיפות בנוגע לכלל התקציב, עם התאמה משנה לשנה? איזה ציוד עומד לרשות הארגון ואיזה ציוד נחוץ לפרוייקט? האם בקרב העובדים נמצא מועמד אשר יפקח על התקנת הציוד, חיבורו, ההכשרה, וידאג לטיפול השוטף של הציוד? האם הארגון מסוגל להתחייב עבור עלויות טכניות ותפעוליות? כמה אנשים ישתמשו בציוד על בסיס יומי? איזה תוצרים או חומרים ייוצרו ע"י הציוד?